Diari Oficial de la Generalitat Valenciana


Sumari del DOGV 5394, del 23-11-2006 (2006/12045)

ORDE de 2 d'octubre de 2006, de la Conselleria de Cultura, Educació i Esport, per la qual es resol l'expedient de modificació del concert educatiu subscrit amb el centre Escuelas San José (Institut Politècnic) de València, codi 14525868.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/12974


Data del document
:   02-10-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 2 d'octubre de 2006, de la Conselleria de Cultura, Educació i Esport, per la qual es resol l'expedient de modificació del concert educatiu subscrit amb el centre Escuelas San José (Institut Politècnic) de València, codi 95408441. [2006/12528]  
L'expedient sobre modificació del concert educatiu formalitzat amb el centre educatiu Escuelas San José (Institut Politècnic) de València, codi 56129732, en què se sol·licita concert per a una unitat de suport a la integració de primària, ha sigut incoat a instància de la titularitat del centre privat, segons el que establix el Reial Decret 2377/85, de 18 de desembre, pel qual s'aprova el Reglament de Normes Bàsiques sobre Concerts Educatius (BOE núm. 310 de 27.12.1985) i l'Orde de 29 de desembre del 2004 (DOGV núm. 4.923 de 13.01.05).  
Com a conseqüència de com va resultar de prolongat el procediment administratiu a què es va sotmetre el mencionat expedient, la resolució no va poder ser inclosa en l'Orde de 18 de juliol del 2006 de la Conselleria de Cultura, Educació i Esport per la qual es resolen els expedients de renovació d'Educació Infantil (segon cicle), incorporació, pròrroga i de modificació dels concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius (DOGV núm. 5.324 de 14.08.2006)  
En la Direcció Territorial de Cultura, Educació i Esport de València s'ha tramitat l'expedient de sol·licitud. La Inspecció Educativa i el director territorial de Cultura, Educació i Esport han emés els informes preceptius. Així mateix, el Servici d'Ordenació Acadèmica ha emés un informe sobre les avaluacions psicopedagògiques i informes psicopedagògics dels alumnes presentats pel centre, tenint en compte que este centre té autoritzades i concertades 4 unitats d'Educació Especial Específica (psíquics moderats) i 2 unitats de suport a la integració (Educació Primària i Educació Secundària Obligatòria).  
Per mitjà d'escrit de la Direcció General d'Ensenyament de 20 de juliol del 2006, es va donar tràmit d'audiència prèvia a l'interessat, el centre va presentar el 27 de juliol del 2006 les corresponents al·legacions, de les quals no es deduïx que el nombre i característiques de l'alumnat amb necessitats educatives especials justifiquen la modificació del concert que sol·licita el centre.  
Amb posterioritat a les al·legacions presentades pel centre, la Direcció General d'Ensenyament ha elevat la proposta corresponent.  
De conformitat amb la Llei Orgànica 8/1985, de 3 de juliol (BOE núm. 159 de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.06); el Reial Decret 2377/1985, modificat pel Reial Decret 139/1989, de 10 de febrer (BOE núm. 36 d'11.02.89) i l'Orde de la Conselleria de Cultura i Educació de 29 de desembre del 2004, per la qual es dicta el procediment a seguir per a sol·licitar l'accés al règim de concerts previstos en la Llei Orgànica 8/1985, a la Comunitat Valenciana, o la renovació, pròrroga o modificació d'estos.  
Fent ús de les atribucions conferides per l'article 35 de la Llei de Govern Valencià.  
ORDENE  
Únic. Desestimar, la sol·licitud de modificació per alteració del nombre d'unitats formulada per la titularitat del centre Escuelas San José (Institut Politècnic), codi 14347957, consistent en l'addició d'una unitat de suport a la integració de primària.  
Disposició final  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes des de l'endemà de la notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació segons corresponga.  
València, 2 d'octubre de 2006  
El conseller de Cultura, Educació i Esport  
Alejandro Font de Mora Turón